CELEX: 32014R0506
Language: hr
Date: 2014-05-15 00:00:00
Title: Uredba Komisije (EU) br. 506/2014 оd 15. svibnja 2014. o izmjeni Priloga II. Uredbi (EZ) br. 1333/2008 Europskog parlamenta i Vijeća te Priloga Uredbi Komisije (EU) br. 231/2012 u pogledu uporabe etil lauroil arginata kao konzervansa u toplinski obrađenim mesnim proizvodima  Tekst značajan za EGP

16.5.2014   
            
            
               HR
            
            
               Službeni list Europske unije
            
            
               L 145/35
            
         UREDBA KOMISIJE (EU) br. 506/2014
   оd 15. svibnja 2014.
   o izmjeni Priloga II. Uredbi (EZ) br. 1333/2008 Europskog parlamenta i Vijeća te Priloga Uredbi Komisije (EU) br. 231/2012 u pogledu uporabe etil lauroil arginata kao konzervansa u toplinski obrađenim mesnim proizvodima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3., članak 14. i članak 30. stavak 5.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđen je popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Uredbom Komisije (EU) br. 231/2012 (3) utvrđuju se specifikacije prehrambenih aditiva navedenih u Prilozima II. i III. Uredbi (EZ) br. 1333/2008.
            
         
               (3)
            
            
               Popis Unije i specifikacije mogu se ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva.
            
         
               (4)
            
            
               Dana 5. svibnja 2006. podnesen je zahtjev za odobrenje uporabe etil lauroil arginata kao konzervansa u nekoliko kategorija hrane. Zahtjev je stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (5)
            
            
               Zatim je u travnju 2007. Europska agencija za sigurnost hrane ocijenila sigurnost uporabe etil lauroil arginata kao prehrambenog konzervansa i odredila prihvatljiv dnevni unos (ADI) od 0,5 mg/kg tjelesne težine (4). Oprezne procjene izloženosti odraslih i djece toj tvari ukazale su da za nekoliko kategorija hrane pri najvišim predloženim razinama uporabe postoji vjerojatnost prelaženja ADI-ja.
            
         
               (6)
            
            
               U skladu s tim zaključcima podnositelj zahtjeva revidirao je uporabe te tvari i njezine razine uporabe te zatražio odobrenje za uporabu u toplinski obrađenim mesnim proizvodima. Agencija je u srpnju 2013. objavila izjavu o procjeni rafinirane izloženosti etil lauroil arginatu na temelju njegovih revidiranih uporaba kao prehrambenog aditiva (5) i zaključila da je izloženost svih skupina stanovništva ispod prihvatljivog dnevnog unosa (ADI) od 0,5 mg/kg tjelesne težine/dan.
            
         
               (7)
            
            
               Postoji tehnološka potreba da se etil lauroil arginat koristi kao konzervans u toplinski obrađenim mesnim proizvodima za poboljšanje mikrobiološke kvalitete tih prehrambenih proizvoda, uključujući sprečavanje rasta štetnih mikroorganizama, poput bakterije Listeria monocytogenes. Budući da će uporaba etil lauroil arginata u toplinski obrađenim mesnim proizvodima pomoći u održavanju njihove kvalitete i sigurnosti, prikladno je odobriti njegovu uporabu u toplinski obrađenim mesnim proizvodima i dodijeliti broj E 243 tom prehrambenom aditivu.
            
         
               (8)
            
            
               Specifikacije za etil lauroil arginat (E 243) potrebno je uvrstiti u Uredbu (EU) br. 231/2012 kada se ta tvar prvi put uvrsti na popis prehrambenih aditiva Unije u Prilogu II. Uredbi (EZ) br. 1333/2008.
            
         
               (9)
            
            
               Stoga Uredbe (EZ) br. 1333/2008 i (EU) br. 231/2012 treba na odgovarajući način izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom I. ovoj Uredbi.
   Članak 2.
   Prilog Uredbi (EU) br. 231/2012 mijenja se u skladu s Prilogom II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. svibnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
   
      (2)  SL L 354, 31.12.2008., str. 1.
   
   
      (3)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).
   
      (4)  EFSA Journal (2007.) 511, str. 1.
   
      (5)  EFSA Journal 2013.; 11(6):3294.
   
      PRILOG I.
      Prilog II. Uredbi (EZ) br. 1333/2008 mijenja se kako slijedi:
      
                  (1)
               
               
                  U dijelu B, točki 3. „Aditivi izuzev bojila i sladila”, sljedeći novi unos umeće se nakon unosa za „E 242, dimetil dikarbonat”:
                  
                              „E 243
                           
                           
                              etil lauroil arginat”
                           
                        
            
                  (2)
               
               
                  U dijelu E, u kategoriju hrane 08.2.2 „Toplinski obrađeno meso” umeće se sljedeći novi unos:
                  
                               
                           
                           
                              „E 243
                           
                           
                              etil lauroil arginat
                           
                           
                              160
                           
                           
                               
                           
                           
                              osim emulgiranih kobasica, dimljenih kobasica i jetrene paštete”
                           
                        
            
   
      PRILOG II.
      U Prilogu Uredbi (EU) br. 231/2012, nakon specifikacije za prehrambeni aditiv E 242 umeće se sljedeći novi unos:
      
         
            „E 243 ETIL LAUROIL ARGINAT
         
         
                     
                        Sinonimi
                     
                  
                  
                     etil ester laurinskog arginata; etil ester lauramid arginina; etil-Να-lauroil-L-arginat·HCl; LAE;
                  
               
                     
                        Definicija
                     
                  
                  
                     Etil lauroil arginat je sintetiziran esterifikacijom arginina s etanolom, za kojom slijedi reakcija estera s lauroil kloridom. Nastali etil lauroil arginat dobiva se kao hidrokloridna sol, koja se filtrira i suši.
                  
               
                     ELINCS
                  
                  
                     434-630-6
                  
               
                     Kemijski naziv
                  
                  
                     etil-Να-dodekanoil-L-arginat·HCl
                  
               
                     Kemijska formula
                  
                  
                     C20H41N4O3Cl
                  
               
                     Molekulska masa
                  
                  
                     421,02
                  
               
                     Analiza
                  
                  
                     najmanje 85 % i najviše 95 %
                  
               
                     
                        Opis
                     
                  
                  
                     bijeli prah
                  
               
                     
                        Identifikacija
                     
                  
                  
                      
                  
               
                     Topljivost
                  
                  
                     lako topljiv u vodi, etanolu, propilen glikolu i glicerolu
                  
               
                     
                        Čistoća
                     
                  
                  
                      
                  
               
                     Να-Lauroil-L-arginin
                  
                  
                     najviše 3 %
                  
               
                     laurinska kiselina
                  
                  
                     najviše 5 %
                  
               
                     Etil laurat
                  
                  
                     najviše 3 %
                  
               
                     L-Arginin·HCl
                  
                  
                     najviše 1 %
                  
               
                     Etil arginat·2HCl
                  
                  
                     najviše 1 %
                  
               
                     Olovo
                  
                  
                     najviše 1 mg/kg
                  
               
                     Arsen
                  
                  
                     najviše 3 mg/kg
                  
               
                     Kadmij
                  
                  
                     najviše 1 mg/kg
                  
               
                     Živa
                  
                  
                     najviše 1 mg/kg”